10.11.2016

**הרצאתו של פרופ' יגיל לוי**

**הצבא עובר הדתה.** שחקנים חדשים מצליחים לעצב את הצבא ותרבותו באמצעות כללים וסמלים דתיים.

יש התגברות תופעה של תפילות צבאיות, התחזקות הרבנות הצבאית, ועוד.

מה שנתמקד בו בהרצאה הוא להבין איך צמח תהליך ההדתה.

מדובר בתהליך בין 5 שלבים.

עד כמה תהליכים שקורים בתוך הצבא משקפים תהליכים שקורים בחברה.

נקודת המוצא היא שמקובל להניח שהצבא הוא בבועה של החברה שסביב לו. זה נכון שבעתיים לצבא שפועל בחברה דמוקרטית.

זה נכון במיוחד בחברות שבהן יש גיוס חובה.

עם זאת יש וריינטים באופן שבו הצבא משקף את החברה.

ככלל צבא הוא יותר לאומני מהחברה שבה הוא פועל.

השנים המעצבות של הצבא – 1948. בן גוריון עיצב את דמותו של הצבא.

אחד הדברים שביקשו להחליט עליהם האם דתיים וחילוניים ישרתו יחד. ההכרעה היתה שהם ישרתו במסגרות משותפות.

המחיר של ההחלטה הזו, שהצבא יהפוך כללים בסיסיים של כשרות, שבת וחג על כלל היחידות – דתיים וחילוניים כאחד.

כמו כן בן גוריון החליט להקים בצבא רבנות צבאית ראשית, בראשה עמד הרב שלמה גורן.

יש שיפרשו את ההחלטה כחלק מהפשרות של בן גוריון.

הציונות הלאימה חלקים מהדת לצרכיה (ראה מחקרו של דוד אוחנה).

מגילת העצמאות שיקפה חלק מהערכים ש הדת.

הזהות היהודית של רב היהודי במדינה היתה הסמן המפריד ביותר בין יהודים לכאלה שאינם יהודים.

המרקר היהודי היה הדרך הטובה ביותר לסמן זאת.

כך ניתן להסביר את תחילתו של תהליך ההדתה בצבא.

בהסדר של בן גוריון יש מתחים. הדתיים חשו מיומם הראשון בצבא מנוכרים, מקופחים, דחוקים לשוליים – וזאת נוכח הרוב החילוני בצבא ובפרט הרב של המפקדים יוצאי הפלמ"ח והבריגדה.

הדתיים הרגישו מנוכרים מהתרבות הצבאית.

היה מתח בין הרוב החילוני למיעוט הדתי.

המתח הזה מתפשט החוצה והופך למתח בין הצבא לבין הציונות הדתית שביקרה את אופן התנהלות הצבא.

בעקבות כך, נוצרה תחושה, שעל מנת להפוך לאזרחים "שווי זכויות" הדתיים צריכים להשתלב יותר בצבא.

פעולה אחת מתקנת היתה ההכרה בישיבה כישיבת הסדר, ב-1965.

המהלך הזה נועד למנוע מהדתיים את הדילמה בין מסלול הפטור או להתגייס לצבא.

ישיבת ההסדר נתפשה כסוג של פשרה.

המהלך המרכזי יותר שהיווה את השלב השני היתה הקמתו של גוש אמונים.

גוש אמונים ראו בהנהגה של המדינה ביום הכיפורים כהנהגה תבוסתנית.

מטרת גוש אמונים היה לחדור להנהגה ולמנוע ויצורים טריטוריאלים.

גוש אמונים מייצר עבור המסלול הדתי מסלול מוביליות (ניעות) העוקף את הצבא.

במקום להשתלב בצבא, היא מציבה את ההתיישבות בארץ ישראל. היא מגבשת תפיסה שמגבילה את הלגיטימציה של המדינה לאכוף מהלכים אלא אם הדברים נועדו לשמור על ארץ ישראל. גוש אמונים הוא חלק משיח חדש בחברה הישראלית. שיח אתנו לאומי.

לגוש אמונים היתה השפעה מאד מהותית על קידום אוונגרדי של ארץ ישראל. הפעילות גרמה לטשטוש ה"קו הירוק". הוא הציג את הציונות הדתית כחזקה יותר. וקרא תיגר על האבות המייסדים של הציונות הדתית.

בא בעת, ניתן לראות התחזקות של ישיבות ההסדר. עם זאת, המשקל שלהן עדיין מועט.

המתחים הבסיסיים בין דתיים לבין חילוניים נותרו בעינם.

השלב השלישי – שנות ה-80. תפנית שמחוללות הקמתן של המכינות הקדם צבאיות.

המכינה הקדם צבאית הראשונה היא מכינת עלי ב-1988.

הקמת המוסד מבשרת על תהליך הרבה יותר רחב.

נראה באותה עת שהפרויקט של גוש אמונים ממצה את עצמו.

התהליך מועט. גוש אמונים הופך להיות גוף ממוסד. חלק ממייסדיה עוברים לפוליטיקה הממוסדת. מדינת ישראל נראית כמי שמתרחקת מהחזון של ארץ ישראל השלמה.

המתח בתוך הצבא נשאר אותו דבר. מסלול ישיבות ההסדר לא מאפשר לתלמידי הישיבות להתבלט בצבא.

אחד הכיוונים בציונות הדתית מובל על ידי הרב אלי סדן (דור שני של גוש אמונים). הקמה של המכינה נתפש כמענה ראוי.

ראשי הציונות הדתית מבינים שיש זרימה של צעירים דתיים לתוך הצבא, ויש חשש שאם הזרימה תהיה לא מבוקרת, הם "יתקלקלו".

1987 – פורצת האינתיפאדה הראשונה. גם זה עומד ברקע.

יש חשש להתרחקות מרעיון ארץ ישראל השלמה.

יש הבנה שצריך לבצע מעשה אחר.

עוד ברקע, יש שחיקה באטרקטיביות של הצבא בעקבות מלחמת לבנון הראשונה, ויש צורך בעוד אנשים.

עמרם מצנע פונה לרב אלי סדן ומבקש את הצטרפותם של בני הציונות הדתית.

יוזמה זו מובילה לכניסת יותר ציונים דתיים לצבא, ובהמשך הדבר מוביל למסה קריטית.

מדובר בתקופה של ייצוג יתר של קבוצת אוכלוסיה זו בצבא.

ייצוג יתר זה מוביל לשינוי. מסדר יום איך לשמור על הצעיר הדתי בצבא, כדי שלא "יתקלקל" לסדר יום איך ראוי לעצב את הצבא.

אלי סדן רואה אף מעבר לכך. הוא רוצה לקדם אג'נדה שמטרתה לעצב את פני האומה.

הסתכלות על הקבוצה הזו כקבוצה דתית אומר, שיש לה רצון לעצב את הכלל ולא רק את עצמם.

יש כאן קבוצות אנשים שבעבר סבלו חווית השפלה, ולכן יש רצון לשנות את המסגרת.

יש כאן גם הצטרפות מאורגנת, שאין לה אח ורע לשום הצטרפות סקטוריאלית אחרת.

המצטרפים באים מתוך מסגרת חינוך מסודרות. ראשי המכינות מנהלים שיחות עם ראשי הצבא, דרכן הם מבקשים להשפיע.

מסה של אנשים מייצרת שינוי תודעה. המיעוט הדתי אינו מוכן להתפשר כפי שהיה מוכן בעבר.

יש יותר סוגיות שעולות על השולחן מבחינה דתית – למשל שירת נשים.

מעצם העובדה שהצבא מתוך חוסר מודעות גם את מסלול המכינות לצד מסלול ההסדר, כשבמקביל צעירים שתורתם אומנותם מקבלים פטור, נוצרה תחרותיות על משאב של לגיטימציה בקרב הצעיר הדתי:

פטור, מסלול הסדר, מסלול צבאי – דרך המכינות.

התחרות הזאת מקשה על הרבנים שמייצגים כל זרם להתפשר מול הצבא.

יש בקרב חלק מהמפקדים הצבאיים תפיסה המזהה דתיות עם חיילות טובה.

דווקא כאשר החברה בישראל משנות ה-80 וה-90 עוברת תהליכים של חילון, גלובליזציה, ליברליזציה – זרמי עומק מצליחים לחולל שינוים בצבא – שכן הדת הופכת להיות משאב חיוני בצבא לאור שינויים חברתיים.

השלב הרביעי שמתחולל בשנות ה-2000 מתחיל שלב של הדתה, הדלתה ותאוקרטיזציה.

אירוע מכונן הוא פרוץ האינתיפאדה השניה.

האינתיפאדה השניה מחוללת תהליך שזכה לכינוי "הדלתה" (הסוציולוג אורי רם). יש כאן חיבור של דת ולאום. יש כאן חיבור של תפיסה מאד נוקשה של ציונות דתית ולאומיות פוליטית.

המאבק בין ישראל לפלסטינים מקבל גוונים של מאבק דתי. מאבק על אחיזה ביהודה ושומרון ובירושלים המזרחית.

ההדלתה באה לידי ביטוי בהתחזקותה של הדת בחברה הישראלית.

יש הזדהות רחבה יותר עם המחנה היהודית לאומי.

בתוך כך יש מהלכי השפעה על הצבא.

5 שנים מאוחר יותר, מתרחשת ההתנתקות מעזה ומצפון השומרון.

שוב הרב אלי סדן ממליץ על כניסה לתוך מערכות הממשל כדי למנוע התנתקות שניה.

בין 2005 – 2012 יש גידול של 30% במספר תלמידי המכינות הצבאיות.

הצבא עצמו נוקט צעדים שמובילים לשינוי בתוך הצבא.

הציונות החילונית לא מצליחה לספק את צרכי הצבא, ולכן יש למצוא מענה אחר.

בתוך זה מחזקים את הרבנות הצבאית. מקימים את ענף תודעה יהודית, כענף שאמור לחדד את ערכי הלחימה.

אלו השנים שבהם הצבא מגבש את מסמך "ייעוד וייחוד" כצבא של המדינה היהודית דמוקרטית.

דתיים ורבנים נתפשים כמי שיכולים להוביל את הצבא לצביונו המתאים.

יש כאן סוג של "ייהוד" הצבא.

הביטויים של הדתה גולשים גם לכיוון של תאוקרטיזציה.

משמעות המושג היא שסמכויות דתיות חיצוניות משפיעות על הצבא.

יש הרחבה של הפסיקה ההלכתית הצבאית.

רבנים מחוץ לצבא מייעצים לחיילים כיצד לפעול.

שילוב של הרבנות הצבאית, בשאלת סירוב פקודה, נוכח פסיקות רבניות אחרות.

יש כאן במקביל תהליך של שילוב נשים שמחייב לקבל את התייחסותם של הגורמים הרבניים.

השלב החמישי והאחרון - השלב שבו אנו נמצאים היום. יש כאן שלב של מאבקי שליטה. מאבק על אתוס וסמלים.

יש כאן תהליכים שבהם מאבקים מוכרעים.

למשל שילובן של נשים בצבא, סיום המחלוקת בעניין שירת נשים, שילוב יותר דתיים במסלול הרגיל, העברת ענף תודעה יהודית לאכ"א,...

הדבר מעורר תחושות של דתיים, שהצבא פועל נגדם.

יש אפילו אפשרות לנסות לראות את עניינו של אלאור עזריה כחלק ממאבק זה לפחות בעקיפין. חלקים בציבור הדתי הלאומי רואים באופן שבו הצבא מטפל בבעיה, כסמן לסטיה מערכי הצבא הרצויים. הצבא מקדם ערכים ונורמות שזרים לחלק אחר בצבא.

יש כאן מאבק פומבי על הוראות הפתיחה באש. יש רבנים שמסבירים כי הוראות הפתיחה באש אינן עולות בקנה אחד עם ערכי הדת.

אנחנו לא נמצאים בתהליכים חד כיווניים. יש כאן תהליכים הרבה יותר מטושטשים לגבי השאלה איך יראה הצבא.

המאבק הזה הוא חלק ממאבק על זהות בתוך החברה.

המתח בין הזהויות חודר לתוך הצבא.

לסיכום - הצבא חווה תהליך של הדתה בעשרות השנים האחרונות. באשר לעתידו של התהליך – הוא לא ברור, יש כעת מאבק שליטה.